Imelikult mõjub sarnase kihutamise kõrval külm rahu. Morand'il on oskust sellega omapärast  effekti saavutada. Talle on kõik endastmõistetav. Dandy külmusega võtaks ta vastu isegi teate, et Marsi elanikud on ta five-o-clock-tea'le kutsunud. Kuid kes tähelepanelikult loeb, leiab igal leheküljel kerget irooniat, küllalt võimast kõige avatlevamate hullustegi vastu kaitsma. Võib ta lugemisel veelgi kaugemale minna ja silmade kurblikust niiskumisest kuskil prassinguil välja lugeda isegi midagi kahetsuspisarate taolist. See on muidugi tarviline vastutugi kiusatustele, mis lugeja pea võivad pööritama  panna. Või kes teab, vahest autorigi enese­kaitse oma patuste instinktide vastu.